Hedvig Delbo

Hedvig Delbo (født 13. september 1908 i Norge, likvidert 9. mars 1944 på Vesterbro i København) var en dameskredder og angiverske i København som ble likvidert av den danske motstandsbevegelse av Gunnar Dyrberg.

Hun var opprinnelig norsk, men da hun var 24 år gammel flyttet hun til Danmark fordi hun giftet seg med en dansk mann. Ekteparet ble skilt i 1943.

Under okkupasjonen lot hun som om hun samarbeidet med motstandsbevegelsen. Hun var kjæreste med angiveren Max Andreas Pelving. 

Etter å ha overnattet hos Hedvig Delbo i eiendommen Faksegade 3 på Østerbro ble Jens Lillelund (med kodenavn «Finn») og Svend Otto Nielsen («John») angrepet av Gestapo. De ble først angrepet da på gaten i et forsøk på å tilsløre at Delbo var involvert. Men det viste seg senere for motstandsbevegelsen at hun var det som på dansk ble kalt stikker (angiver) for Gestapo.

Jens Lillelund unnslapp, men «John» ble hardt såret og pågrepet og utsatt for voldsom tortur. Han ble senere henrettet i Ryvangen.

Hedvig Delbo flyttet angivelig for en tid til Norge, men kom senere tilbake til Danmark og flyttet inn i Sankelmarksgade 30 på Vesterbro under navnet fru Dam som syerske. Hun ble imidlertid gjenkjent. 

Etter at motstandsgruppen Holger Danske hadde gjort flere mislykkede forsøk på å ta livet av Delbo slik at hun ikke lenger skulle kunne utgjøre en trussel, la de en ny plan da de oppdaget at hun hadde bosatt seg i Sankelmarksgade. Motstandskvinnen Ella von Cappeln tok med seg et stoffstykke og oppsøkte Hedvig Delbos systue i Sankelmarksgade, under foregivende av å ville bestille seg ny kjole. To av mennene i motstandsgruppen stilte seg opp i trappeoppgangen mens von Cappeln var inne hos Delbo, og i det von Cappeln forlot leiligheten, trengte de to mennene seg inn. En av dem, Gunnar Dyrberg, likviderte Hedvig Delbo.

 Referanser

 Eksterne lenker 
 Hedvig Delbo
 Uddrag af kapitlet 'Den kliniske metode' fra Peter Øvig Knudsen: Efter drabet, Gyldendal:København 2001

Kategori:Nordmenn fra andre verdenskrig
Kategori:Norske drapsofre